OpenLLM-France/wikimedia huggingface dataset:
# Brice (Ohio)

Brice és una població dels Estats Units a l'estat d'Ohio. Segons el cens del 2000 tenia 70 habitants.

## Demografia

Segons el cens del 2000, Brice tenia 70 habitants, 25 habitatges, i 17 famílies. La densitat de població era de 337,8 habitants/km².
Dels 25 habitatges en un 48% hi vivien nens de menys de 18 anys, en un 60% hi vivien parelles casades, en un 4% dones solteres, i en un 32% no eren unitats familiars. En el 28% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,59.
Per edats la població es repartia de la següent manera: un 32,9% tenia menys de 18 anys, un 10% entre 18 i 24, un 28,6% entre 25 i 44, un 20% de 45 a 60 i un 8,6% 65 anys o més.
L'edat mediana era de 30 anys. Per cada 100 dones de 18 o més anys hi havia 80,8 homes.
La renda mediana per habitatge era de 34.375 $ i la renda mediana per família de 34.375 $. Els homes tenien una renda mediana de 41.250 $ mentre que les dones 41.250 $. La renda per capita de la població era de 18.651 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brice». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Brice». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Nubankhre

Nubankhre (també Nebankhre) fou un faraó que va governar a algun lloc de l'antic Egipte però que no ha estat possible ubicar cronològicament. Podria correspondre a qualsevol de les dinasties entre la dinastia XIII i la dinastia XVII però el més probable és que sigui de la dinastia XIV.
El seu nom de regnat o nesut-biti fou Nubankhre o Nebankhre (Ra és la vida daurada) i no se li coneixen altres denominacions. Aquest nom apareix a diversos escarabats, única prova de la seva existència.
# Steudelita

La steudelita és un mineral de la classe dels silicats que pertany al grup de la cancrinita. Rep el nom pel professor Ralf Steudel (1937–2021), un destacat químic alemany, especialitzat en la química del sofre.

## Característiques

La steudelita és un silicat de fórmula química Na₃(K$_{17}$Ca₇)Ca₄(Al$_{24}$Si$_{24}$O$_{96}$)(SO₃)₆F₆·4H₂O. Va ser aprovada com a espècie vàlida per l'Associació Mineralògica Internacional l'any 2021, sent publicada per primera vegada el 2022. Cristal·litza en el sistema hexagonal. La seva duresa a l'escala de Mohs és 5. Químicament és semblant a la sacrofanita i la delhayelita.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5665/1.

## Formació i jaciments

Va ser descoberta a la vall de Biachella, al municipi de Sacrofano de la ciutat metropolitana de Roma Capital (Laci, Itàlia), on es troba en forma de cristalls tabulars gruixuts, isomètrics i prismàtics curts, de fins a 7 mm de mida. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Steudelite» (en anglès). Mindat. [Consulta: 13 gener 2022].
# Tapacul diademat

El tapacul diademat (Scytalopus schulenbergi) és una espècie d'ocell de la família dels rinocríptids (Rhinocryptidae).

## Hàbitat i distribució

Habita el sotabosc de la selva pluvial de muntanya, als Andes des del sud-est del Perú, cap a l'est fins Bolívia central.

## Referències

* ↑ «Tapacul diademat». Cercaterm. TERMCAT, Centre de Terminologia. Rev. 10/06/2021(català)
# Enrique Iparraguirre García

Enrique Iparraguirre García (Hondarribia, Guipúscoa, 1946) és un advocat i polític socialista basc, senador per Guipúscoa en la legislatura constituent.
Va estudiar batxillerat al col·legi del Pilar de Madrid. En 1968 llicenciat en Dret a Madrid i en 1969 llicenciat en l'Escola Oficial de Periodisme de Madrid. Ha escrit per ABC en la secció de política internacional de 1969 a 1970. Ha estat corresponsal de Cuadernos para el Diálogo i d'Euskadi Socialista. Va fundar la primera Assessoria Laboral destinada a la defensa dels treballadors. També és periodista i assessor laboral. Va ingressar en el PSOE i en la UGT en 1971. En 1976 va entrar a formar part del Comitè Provincial del PSOE a Guipúscoa i l'any següent va ser triat membre de la Secretaria de Premsa de la Comissió Executiva del PSOE d'Euskadi. A les eleccions generals espanyoles de 1977 fou escollit senador per Guipúscoa pel Front Autonòmic.

## Referències

* ↑ Enrique Iparraguirre al web de la Fundación Pablo Iglesias
* ↑ Frente Autonómico, Enciclopedia Vasca Auñamendi
* ↑ Fitxa del Senat
# Mural literari de Muro

El Mural Literari del Carrer Batà, també conegut com Mural literari de Muro, és un mural dedicat a diversos escriptors ubicat en un mur del parc de carrer de Batà, l'únic passeig per a vianants de la vila de Muro i ubicat al lloc d'un antic barranc.
El mural fon pintat a partir del 2013, i en diferents actuacions, per l'artista Toni Espinar, i representa diverses personalitats de la Cultura valenciana i la literatura en valencià, especialment escriptors com Joanot Martorell, Lluís Fullana o Ovidi Montllor.
El 2021, des de l'Ajuntament s'anuncià una ampliació del parc que destruiria l'obra, fet que provocà una forta resposta ciutadana.

## Galeria

* Ramon Llull
* Bernat Desclot
* Francesc Eiximenis
* Ausiàs March
* Joanot Martorell
* Roís de Corella
* Bernat Metge
* Isabel de Villena
* Jaume Roig
* Bernat Fenollar
* Lluís Galiana
* Lluís Fullana
* Carles Salvador
* Joan Valls
* Manuel Sanchis Guarner
* Enric Valor
* Joan Fuster
* Vicent Andrés Estellés
* Ovidi Montllor

## Referències

* 1 2 3 «El mural literari de Muro, un mural doblement significatiu». Saó, 12-03-2021. [Consulta: 30 abril 2021].
* 1 2 «Salvem els Murals Literaris de Muro». ARA Multimèdia. [Consulta: 30 abril 2021].
* ↑ «Resposta social al SOS pels murals literaris de Muro d'Alcoi». Vilaweb. [Consulta: 30 abril 2021].
# Muralla de Vallbona de les Monges

La Muralla de Vallbona de les Monges és una obra del municipi de Vallbona de les Monges (Urgell) inclosa en l'Inventari del Patrimoni Arquitectònic de Catalunya.

## Descripció

Es tracta d'unes muralles construïdes en diverses etapes constructives tal com ho testimonien les heterogènies mostres de pedra que la componen. La muralla manté en la seva part baixa una estereotomia composta a base de grans carreus de pedra tallada muntats a la seca. Aquesta estructura sòlida encara és visible en el fonaments d'algunes de les cases dels carrers veïns al monestir, on es presencia clarament que van utilitzar part de les muralles per adossar-hi les seves cases. Superiorment en la muralla el tipus de carreus de pedra ja són més irregulars en les seves mesures i la forma de muntatge ja no és a la seca, sinó amb tova de més mala qualitat. Malgrat tot observem molt reaprofitament de pedres en aquesta muralla perquè hi ha llocs on hi ha escuts d'abadesses adossats al mur de la muralla, com seria l'escut de l'abadessa Calders.

## Història

Aquestes muralles originàriament envolten gran part del perímetre del monestir de clausura de Vallbona de les Monges, però posteriorment amb l'obligació d'establir-hi un poble al seu voltant es varen anar modificant. Actualment ens resten en bon estat de conservació la filera de muralla pertanyent a la part més baixa del poble on s'ha mantingut aquesta construcció defensiva.

## Referències

* 1 2 «Muralla de Vallbona de les Monges». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r desembre 2015].
# Muralla de Valls

La Muralla de Valls és un monument del municipi de Valls (Alt Camp) declarat bé cultural d'interès nacional.

## Descripció

Es tracta de la resta de la muralla defensiva que envoltava la primitiva Vila de Valls. Dona nom al carrer on es troba i correspon a l'antic pas interior de ronda de la muralla. El material emprat en la construcció és de pedra petita i treballada amb argamassa. L'aparell és irregular.

## Història

Les muralles de la Vila de Valls foren bastides en el segle xiv per ordre de l'arquebisbe de Tarragona, en una operació que abastava gairebé tots els pobles del Camp. El clos de les muralles agafava, a partir del Castell, entre el Portal del Castell i Sant Roc i continuava per la baixada de l'Església fins al Portal de Sant Antoni (construït el 1380), seguia fins al Portal Nou (1374) i el carrer del Carme (1371) on hi havia el portal d'aquest nom; d'allí fins a Sant Francesc, on hi havia el portal d'En Llobets (1375), i continuava fins al Castell. En l'actualitat només en resta un fragment al carrer del Mur.
La jurisdicció de la vila esdevingué ab indiviso entre el rei i l'arquebisbe de Tarragona. La divisió fou causa de refrecs en diverses ocasions. Hi ha notícies de les rendes que vers el 1315 gaudia el monarca sobre la comuna de Valls. Fou representada des de mitjan segle xiii i fins finals del XIV, la senyoria comuna de Valls fou representada per quatre batlles. El 1314 es tornaren a edificar els murs de la població.

## Referències

* 1 2 3 «Muralla de Valls». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 15 octubre 2013].

## Enllaços externs

* «Muralla de Valls». Mapa de recursos culturals. Diputació de Tarragona.
* «Muralla de Valls». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Montmirat

Montmirat és un municipi francès, situat al departament del Gard i a la regió d'Occitània.

## Referències

* ↑ Topònims occitans del Gard
# Montmorency

«Montmorency» té aquests significats:
* Toponímia:
** Montmorency (municipi de la Val-d'Oise), a la regió d'Illa de França
** Montmorency-Beaufort, municipi francès al departament de l'Aube (regió de Xampanya-Ardenes)
** Cantó de Montmorency, cantó francès al districte de Sarcelles (departament de Val-d'Oise)
** Cascades de Montmorency, salt d'aigua format pel riu del mateix nom a cavall de la ciutat de Quebec i la municipalitat de Boischatel (Canadà)
** Senyoria o Ducat de Montmorency, jurisdicció feudal de França
* Biografies:
** Filip van Montmorency-Nivelle, noble dels Països Baixos espanyols, executat per l'intolerància del govern espanyol
** Anne de Montmorency (Chantilly, 1493 -París, 1567), duc i par de França, Mariscal i Gran Mestre de França, Baró de Baux i conestable
* Miscel·lània:
** Casa de Montmorency, família de la noblesa francesa
** Batalla de Montmorency, enfrontament armat que va enfrontar a la Royal Navy del Regne de la Gran Bretanya i les forces terrestres de França
# Motiu

«Motiu» té aquests significats:
* motiu o renom
* Motiu musical
* Motiu (art)
Viccionari
# Motiv3 Pro-Cycling Team

El Motiv3 Pro-Cycling Team (codi UCI: MPC) va ser un equip ciclista noruec de categoria continental. Creat el 2012, competia principalment als circuits continentals de ciclisme. A mitjans del 2014 va perdre l'estatus d'equip continental i a final de la temporada va desaparèixer.

## Principals victòries
### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Composició de l'equip

2012 :
2013 :
2014 :

## Classificacions UCI

A partir del 2012 l'equip participa en les proves dels circuits continentals i principalment en les curses del calendari de l'UCI Europa Tour.
UCI Europa Tour
| Temporada | Classificació per equips | Millor ciclista en la classificació individual |
| 2012 | 105è | Jon Einar Bergsland (760è) |
| 2013 | 99è | Magnus Børresen (477è) |

## Referències

* ↑ Classificacions UCI (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# Montpalau (Pineda de Mar)

El Montpalau, o turó de Montpalau, és una muntanya de 265 metres que es troba al municipi de Pineda de Mar, a la comarca del Maresme. Es troba al vessant pinedenc del massís del Montnegre i es caracteritza pel seu sòl calcari i poc profund que no permet el desenvolupament del bosc, quedant un espai obert que permet la presència d'una flora de gran interès. La vista panoràmica de l'Alt Maresme és immillorable.
Aquest cim està inclòs al llistat dels 100 cims de la FEEC.
Al seu cim s'hi poden veure les restes de l'antic castell de Montpalau. Molts segles abans de la construcció del castell, el lloc havia estat ocupat per un assentament ibèric que ha deixat nombrosos vestigis, datables a partir del segle iv aC i de poblament que van tenir continuïtat en època romana. Probablement, la major part de la pedra d'aquest antic assentament degué ser utilitzada per a l'edificació del castell medieval.
Als seus vessants s'hi poden trobar masies com la de Can Cànoves o la Pedrera de Montpalau.

## Referències

* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Musée départemental Arles antique

El Musée départemental Arles antique (literalment, museu departamental de l'Arle antic) és un museu d'arqueologia i art antic que es troba a Arle, La Provença, França. Administrativament és sostingut pel Departament de les Boques del Roine.
Va ser inaugurat l'any 1995 i ocupa un edifici de nova planta dissenyat per l'arquitecte Henri Ciriani (ampliat el 2013). Està situat als afores del nucli antic d'Arle, al costat de les restes del circ romà.
Les col·leccions del museu abasten des de la prehistòria fins a l'antiguitat tardana i són especialment riques en testimonis de la civilització romana procedents d'Arle i el seu entorn. Una part significativa de les peces que s'hi exposen són troballes recents, de resultes d'exploracions arqueològiques dutes a terme sota les aigües del riu Roine.
Entre els fons exposats al públic sobresurtenː
* Un bust, molt possiblement un retrat de Juli Cèsar, anomenat Bust d'Arle, que va ser descobert al fons del riu l'any 2007
* Diverses figures procedents del teatre romà d'Arle, entre les quals una estàtua colossal d'August, una còpia antiga de la Venus d'Arle o un cap de la deessa Venus anomenat Cap d'Arle
* Un notable conjunt de mosaics de paviment amb representacions figurades
* Un vaixell de transport fluvial romà de 31 metres de llarg (anomenat Arles-Roine 3) que va ser recuperat gairebé íntegre del fons del riu, amb tota la seva càrrega, l'any 2011
* Una extraordinària col·lecció de sarcòfags de l'antiguitat tardana, la majoria d'ells de temàtica cristiana, àmpliament representativa de la diversitat de tipologies dels sarcòfags paleocristians.

## Galeria

* El vaixell Arles-Roine 3
* Mosaic d'Aion
* Bust d'Arle, possiblement un retrat de Juli Cèsar
* Sarcòfag paleocristià

## Referències

* ↑ Kevin Greene, "Technological Innovation and Economic Progress in the Ancient World: M.I. Finley Re-Considered", The Economic History Review, New Series, Vol. 53, No. 1. (February, 2000), pp. 29-59 (39)
* ↑ «César, le Rhône pour mémoire, 20 ans de fouille dans le fleuve à Arles». [Consulta: 27 març 2018].
* ↑ Carrier, Cécile «Sculptures augustéennes du théâtre d'Arles» (en francès). Revue archéologique de Narbonnaise, 38, 1, 2005, pàg. 365–396. DOI: 10.3406/ran.2005.1164.
* ↑ «Arles Rhône 3, de la fouille au musee». Arxivat de l'original el 2017-04-29. [Consulta: 26 març 2018].

## Enllaços externs

* Musée départemental Arles antique - Lloc web oficial
# Mormia caliginosa

Mormia caliginosa és una espècie d'insecte dípter pertanyent a la família dels psicòdids que es troba a Europa: la Gran Bretanya, Bèlgica, els Països Baixos i Alemanya (com ara Baviera).

## Referències

* ↑ Enderlein, G., 1935. Zur Klassifikation der Psychodinen. Sber. Ges. Naturforsch. Freunde Berlin, 1935, 248. «Enllaç». Arxivat de l'original el 2014-05-25. [Consulta: 7 maig 2012].
* ↑ uBio (anglès)
* 1 2 Eaton, A. E., 1893. A synopsis of British Psychodidae. Entomologist's Monthly Magazine. 29:5-8,31-34,120-130.
* 1 2 Catalogue of Life (anglès)
* ↑ uBio (anglès)
* ↑ An Update of the 1998 Checklist of Diptera of the British Isles (actualitzat el 7 de març del 2012) Arxivat 2015-03-17 a Wayback Machine. (anglès)
* ↑ List of UK Diptera Arxivat 2012-08-08 a Wayback Machine. (anglès)
* ↑ The Society for the study of flies (Diptera) (anglès)
* ↑ Belgian Species List 2012 (anglès)
* ↑ Catàleg d'espècies dels Països Baixos (neerlandès)
* ↑ Rote Liste gefährdeter Schmetterlingsmücken (Diptera: Psychodidae) Bayerns Arxivat 2011-09-15 a Wayback Machine. (alemany)
* ↑ Global Species Arxivat 2015-02-14 a Wayback Machine. (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2015-02-14 a Wayback Machine. (anglès)
* ↑ GBIF (anglès)

## Enllaços externs

* BioLib (anglès)
* ION (anglès)
# Mother

«Mother» té aquests significats:
* Mother (pel·lícula), pel·lícula sud-coreana nominada als Oscars
* Mother (John Lennon), cançó composta per John Lennon
* Mother Earth (revista), revista
* Matilda Mother, cançó del grup Pink Floyd
* Atom Heart Mother, àlbum del grup Pink Floyd
* How I Met Your Mother, comèdia de la CBS
Viccionari
# Municipi de Vecumnieki

El municipi de Vecumnieki (en letó: Vecumnieku novads) és un dels 110 municipis de Letònia, que es troba localitzat al sud del país bàltic, i que té com a capital la localitat de Vecumnieki. El municipi va ser creat l'any 2009 després de la reorganització territorial.

## Ciutats i zones rurals

* Parròquia de Bārbele (zona rural)
* Parròquia de Kurmene (zona rural)
* Parròquia de Skaistkalns (zona rural)
* Parròquia Stelpe (zona rural)
* Parròquia de Valle (zona rural)
* Parròquia de Vecumnieku (zona rural)

## Població i territori

La seva població està composta per un total de 9.910 persones (2009). La superfície del municipi té uns 844 kilòmetres quadrats, i la densitat poblacional és de 11,74 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 13 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 13 gener 2015].
# Municipi de Tønder

El municipi de Tønder és un municipi danès que va ser creat l'1 de gener del 2007 com a part de la Reforma Municipal Danesa, integrant els antics municipis de Bredebro, Højer, Løgumkloster, Nørre-Rangstrup (excepte la parròquia de Bevtoft, que es va integrar al municipi de Hadesrlev, Skærbæk i Tønder. El municipi és situat a la costa oest del sud de la península de Jutlàndia, a la Regió de Syddanmark, abastant una superfície de 1278 km² i fent frontera amb l'estat alemany de Slesvig-Holstein.
L'illa de Rømø, una de les illes Frisones, forma part del municipi i està unida al continent a través d'un dic de 9 km.
La ciutat més important i seu administrativa del municipi és Tønder (7.787 habitants el 2009). Altres poblacions del municipi són:
* Abild
* Agerskov
* Arrild
* Bedsted
* Branderup
* Bredebro
* Brøns
* Døstrup
* Frifelt
* Havneby
* Højer
* Husum-Ballum
* Jejsing
* Løgumgårde
* Løgumkloster
* Møgeltønder
* Møgeltønder
* Øster Højst
* Rejsby
* Skærbæk
* Sønder Sejerslev
* Toftlund
* Visby

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 5830 | 28,3 |
| Det Radikale Venstre | 155 | 0,8 |
| Socialistisk Folkeparti | 1460 | 7,1 |
| Socialistisk Folkeparti | 1784 | 8,7 |
| Dansk Folkeparti | 393 | 1,9 |
| Dansk Folkeparti | 1540 | 7,5 |
| Slesvigsk Parti | 1011 | 4,9 |
| Venstre | 8191 | 39,8 |
| Enhedslisten - De Rød-Grønne | 214 | 1,0 |

### Alcaldes

| Alcalde | Període | Partit |
| Laurids Rudebeck | 1-1-2007 a 31-12-2009 | Venstre |
| | 1-1-2010 a 31-12-2013 | |

## Referències

* ↑ (danès) Resultats eleccions municipals a Tønder
# Mykerinos (joc)

Mykerinos és un joc d'estil europeu dissenyat per Nicolas Oury, la base del qual és un joc de majories, tipus de jocs que es va iniciar amb la publicació del joc de taula El Grande. A més, integra altres elements com el control d'àrees i la selecció de poders especials a través de rols, gràcies a una baralla de cartes. És el tercer joc de Ẏstari Games després de Caylus i Ys. El 2007 es va publicar una extensió The Nile (el Nil).
En aquest joc, cada jugador representa el líder d'una excavació arqueològica, que intenta aconseguir, a més dels millors tresors, les millors sales del museu per exposar el fruit del seu treball. Per a això pot comptar amb l'ajuda de cinc mecenes, que, a més d'atorgar-li els punts necessaris per vèncer al final de la partida, li donen certes habilitats especials durant el joc, les quals li permeten «trencar» o alterar determinades regles al seu favor.
Els crítics són dividits: van de «el joc té més profunditat que inicialment presumit» cap a «poc d'ambient egipci, malgrat els dibuixos a la coberta, ningu dels testadors demanava una revenja. [...] només ens va agradar molt sota la mitjana». La revista àustriaca Spieletest va acordar tres estelles (sobre un màxim de cinc). La revista americana Board Game Geek ans al contrari parla d'«un joc excel·lent». AnderSpel dona nou punts, la cota màxima d'aquesta web neerlandesa de recensió de jocs. «El joc esdevé millor a cada partida.»
El 2006 va ser candidat al premi International Gamers Award, en la categoria jocs d'estrategia però un altre joc de la mateixa casa d'edició, Caylus, va guanyar.

## Referències

* 1 2 Vollmer, Uta «Mykerinos, Rezension» (en alemany). Hall 9000, 23-07-2006. «Citació: Mykerinos ist ein taktisches Mehrheitenspiel, das auf den ersten Blick recht einfach wirken kann. Bei genauerem Hinsehen jedoch lässt sich rasch feststellen, dass das Spiel mehr Spieltiefe aufzeigt als zu Anfang vermutet. (M. és un joc tàctic de majories que a primera vista sembla senzill. En observar de més a prop es constata que el joc té més profunditat que presumit a l'inici)»
* 1 2 «Mykerinos» (en neerlandès). Ander Spel, 2006.
* ↑ Fixl, Beate «Mykerinos» (en alemany). Spieletest, 15-05-2006.
* ↑ Vasel, Tom «Review: Mykerinos» (en anglès). Board Game Geek, 26-08-2006.
* ↑ «Mykerinos (2006) Arqueología a pura traición» (blog) (en castellà). Buenas Aires: Eurojuegos, 19-07-2011. «Mykerinos se vuelve mejor (y más terrible!) con cada partida.»
* ↑ «2006 Nominees General Strategy - Multiplayer Category». International Gamers Awards, 2006. Arxivat de l'original el 2016-02-25. [Consulta: 24 febrer 2016].

## Bibliografia

* Kastner, Hugo «Unser Test: Hobbyarchäologen am Werk. Mykerinos Ägypten - Ausgrabungen - Artefakte» (pdf) (en alemany). Win, das Spielejournal, 355, 01-07-2006, pàg. 6-7. Arxivat de l'original el 2016-03-04 [Consulta: 24 febrer 2016].

## Enllaços externs

* Target. «Mykerinos, de l'interview de Nicolas Oury» (vídeo, intervista) (en francès). Tric Trac TV, 02-05-2006. Arxivat de l'original el 2016-03-03. [Consulta: 24 febrer 2016].